open-index/open-wikipedia-markdown huggingface dataset:
ემინ აგალაროვი

**ემინ არაზ ოღლუ აგალაროვი** (, ; დ. 12 დეკემბერი, 1979, ბაქო, სომხეთის სსრ, საბჭოთა კავშირი) — აზერბაიჯანელი-რუსი მომღერალი და ბიზნესმენი. წერს და ასრულებს სიმღერებს ინგლისურ და რუსულ ენებზე; ფართოდაა პოპულარული აზერბაიჯანსა და რუსეთში.

## ადრეული ცხოვრება
ემინ არასოვიჩ აგალაროვი დაიბადა ბაქოში, აზერბაიჯანში. ის არის აზერბაიჯანელი-რუსი ოლიგარქის, *Crocus Group* ხელმძღვანელის, არას აგალაროვის ვაჟი. ემინის მამა მუსლიმია, დედა კი ებრაელია. ის თავს მაჰმადიანად თვლის. ოთხი წლის ასაკში ემინი ოჯახთან ერთად მოსკოვში გაემგზავრა. როდესაც ის 13 წლის იყო, მშობლებმა იგი შვეიცარიის სკოლაში გაგზავნეს. აგალაროვი 1994 წელს საცხოვრებლად ტენაფლუში, ნიუ-ჯერსიში გადავიდა და 1997 წელს დაამთავრა ტენაფლუს საშუალო სკოლა.

## მუსიკალური კარიერა
ემინი მუსიკით აშშ-ში, საშუალო    სკოლაში სწავლის დროს დაინტერესდა. საშუალო სკოლის დამთავრების შემდეგ, იგი დაბრუნდა რუსეთში, სადაც განაგრძო სიმღერების წერა. 2005 წელს მუშაობა დაიწყო ვოკალის და მუსიკის მასწავლებელთან, აზერბაიჯანელ მომღერალ მუსლიმ მაგომიევთან.

2006 წელს ემინმა ყურადღება მიიპყრო თავისი სადებიუტო  სტუდიო ალბომით, რომელიც პირველ ექვს თვეში გაიყიდა 70,000 ეგზემპლარი რუსეთში და დამატებით 30,000 ეგზემპლარი დსთ-ს ქვეყნებში.

ამის შემდეგ იგი ალბომებს ყოველწლიურად უშვებს: 2007 წელს გამოუშვა *დაუჯერებელი*, 2008 წელს – *აკვიატებული აზრი* (კლასიკური ფრენკ სინატრას და ელვის პრესლის სიმღერების ნაკრები). ხოლო 2009 წელს *თავდადება*.

2010 წელს ემინი საცხოვრებლად გადავიდა ლონდონში, იმუშავა პროდიუსერთან ბრაიან რაულინგთან და ფოკუსირდა გაერთიანებული სამეფოს მუსიკალურ ბაზარზე. ემინის ალბომი *Wonder* რუსეთსა და დსთ-ში 2010 წლის ნოემბერში გამოვიდა, ხოლო დიდ ბრიტანეთში 2011 წლის 21 მარტს.

იგი იყო 2012 წლის 23 სექტემბერს, ბაქოში გამართულ კონცერტში მონაწილე ჯენიფერ ლოპეზთან ერთად.

ემინმა მისიკა "სხვა ცხოვრებაში"-ის ვიდეორგოლი დონალდ ტრამპთან და მის სამყარო 2013-ის მონაწილეებთან ერთად.

## პირადი ცხოვრება
ემინ აგალაროვი არის არას აგალაროვის, აზერბაიჯანელი-რუსი მილიარდერის შვილი. 2006-2015 წლებში იგი დაქორწინებული იყო ლეილა ალიევაზე, აზერბაიჯანის პრეზიდენტის ილჰამ ალიევის ქალიშვილზე. წყვილს ტყუპი ვაჟები 2008 წელს შეეძინა, ხოლო 2015 წელს, (განქორწინების შემდეგ) გოგონა სახელად ამინა იშვილეს. 2018 წელს აგალაროვი დაქორწინდა ყოფილ მოდელსა და ბიზნესმენზე, ალიონა გავრილოვაზე; მათ ჰყავთ საერთო შვილი სახელად ათენა.

## რესურსები ინტერნეტში
*Official website

## სქოლიო
კატეგორია:დაბადებული 12 დეკემბერი
კატეგორია:დაბადებული 1979
კატეგორია:ბაქოში დაბადებულები
კატეგორია:აზერბაიჯანელი ბიზნესმენები
კატეგორია:აზერბაიჯანელი მომღერლები
კატეგორია:ცოცხალი ადამიანები
გევორქიანის სემინარია

**გევორქიანის თეოლოგიური სემინარია** ()ასევე ცნობილი, როგორც **გევორქიანის სემინარია** () — სომხური სამოციქულო ეკლესიის თეოლოგიური უნივერსიტეტი-ინსტიტუტი, რომელიც კათოლიკოს გევორქ IV-ის მიერ 1874 წელს აიგო. სემინარია მდებარეობს ქალაქ ვაღარშაპატში, ეჩმიაძინის მონასტრის კომპლექსში.

გევორქიანის სემინარია მიიჩნევა უძველეს უნივერსიტეტად თანამედროვე სომხეთში.

## ისტორია
გევორქიანის სემინარიის დამაარსებლად კათოლიკოსი გევორქ IV (1866-1884) ითვლება. 1872 წლის ზაფხულში მან არქიმანდრიტებს: გევორქ სურენიანს, ვაჰან ბასთანიანს, ვაჰრამ მანკუნისა და არისტაკეს სედრაქიანს მოუხმო, რათა ისტორიული სკოლა სემინარიად გადაეკეთებინათ.

სემინარიის პირველმა კურსდამთავრებულებმა სწავლა 1885-1886 სასწავლო წელს დაასრულეს. საწავლო პროცესის გასაუმჯობესებლად კათოლიკოსმა მარკარ I-მა (1885-1891) სემინარიაში მასწავლებლად ეპისკოპოსი მალაქაი ორმანიანი მოიწვია.

სომხთა გენოციდის დროს ეჩმიაძინის კომპლექსს ლტოლვილთა დიდი რაოდენობა მაიწყდა. სომეხი ერის ტრაგიკული მდგომარეობის გამო კათოლიკოსმა გევროქ I-მა და ეპისკოპოსმა გარეგინ ჰოვსეპიანციმ სემინარია დროებით დახურეს. სემინარია 1921 წლამდე სემინარიის ხელახლა გახსნის ღონისძიებები არ დაწყებულა. სემინარიის აღდგენის პროცესში დიდი წვლილი შეიტანეს კათოლიკოსმ ხორენ I-მა და არქიეპისკოპოსმა გარეგინ ჰოვსეპიანციმ. გევორქიანის სემინარია ხელახლა 1945 წლის 1 ნოემბერს გაიხსნა.

## ამჟამინდელი მდგომარეობა
გევორქიანის სემინარიის განახლების სამუშაოები 1999 წელს განხორციელდა, როდესაც სომხეთის კათოლიკოსი გარეგინ II გახდა. კათოლიკოსმა გარეგინმა სტუდენტთა რაოდენობის გაზრდა გადაწყვიტა, რაც ადმინისტრაციული და აკადემიური პერსონალის რაოდენობის ზრდასაც მოითხოვდა. კათოლიკოსის ზედამხედველობით სემინარიის საგანმანათლებლო პროცესი ძირეულად შეიცვალა. განათლების მაღალი დონის უზრუნველსაყოფად სემინარიაში პროფესორები, დოქტორები და მეცნიერებათა კანდიდატები მიიწვიეს.

2001-2002 წლებში გევორქიანის თეოლოგიურ სემინარიას უმაღლესი რელიგიური საგანმანათლებლო ინსტიტუტის სტატუსი (თეოლოგიური უნივერსიტეტი) მიენიჭა. სომხეთის რესპუბლიკის განათლების სამინისტრომ სემინარიას რელიგიური უნივერსიტეტის სტატუსი მიანიჭა. 2002 წელს სემინარიის ოთახები განახლდა. 2003-2004 სასწავლო წლიდან ახალი საკლასო ოთახები ამოქმედდა. 

### სტრუქტურა
გეორქიანის სემინარიის მმართველი ორგანო აკადემიური საბჭოა. სემინარიის საგანმანათლებლო მეთოდთა კომიტეტს საკონსულტაციო როლი აქვს. კომიტეტის წევრებს აკადემიური საბჭოს ინიციატივით კათოლიკოსი ირჩევს. 2015 წლის ნოემბერში სემინარიაში კულტურის კომიტეტის ჩამოყალიბდა. 

ამჟამად სემინარიაში ფუნქციონირებს ბიბლიის კვლევათა, ისტორიული თეოლოგიის, ქრისტიანული დოქტრინის, პრაქტიკული თეოლოგიის, ფილოლოგიისა და ჰუმანიტარულ მეცნიერებათა განყოფილებები. სემინარიაში ზემოთ ჩამოთვლილი სფეროების საბაკალავრო, სამაგისტრო და სადოქტორო პროგრამები ფუნქციონირებს.

## რესურსები ინტერნეტში
* გევორქიანის თეოლოგიური სემინარია 
## სქოლიო
კატეგორია:სომხეთის უნივერსიტეტები
კატეგორია:1874 წელს დაარსებული საგანმანათლებლო დაწესებულებები
კატეგორია:სომხეთის შენობა-ნაგებობები
ერევნის მაზრა

**ერივნის მაზრა** (; ) —  რუსეთის იმპერიის შემადგენლობაში არსებული, კავკასიაში მდებარე ყოფილი მაზრა. მის შემადგენლობაში შედიოდა არარატის პროვინცისა და დღევანდელი ცენტრალური სომხეთის კოტაიქის პროვინციების სამხრეთ ნაწილები, დღევანდელი აზერბაიჯანის ნახიჩევანის ავტონომიურ რესპუბლიკაში მდებადე სადარაქის რაიონი და მდინარე არაქსის მიდამოებში მდებარე დღევანდელი თურქეთი ტერიტორიები. მისი ადმინისტრაციული ცენტრი იყო ერვანი (სომხეთის დღევანდელი დედაქალაქი ერევანი).

## გეოგრაფია
ერივნის უეზდის ჩრდილო-აღმოსავლეთ ნაწილში მთიანი და კლდოვანი რელიეფი სჭარბობდა, სამხრეთ-დასავლეთ ნაწილი კი ძირითადად სტეპებისა და დაბლობებისგან შედგებოდა. სამხრეთ-დასავლეთ ნაწილს წყალი მდინარე არაქსისგან მიეწოდებოდა, რეგიონში ყველაზე დაბალი წერტილი 813 მეტრს შეადგენდა, ხოლო ზღვის დონიდან ყველაზე მაღლა მდებარე წერტილი 980 მეტრს. მდინარე არაქსში ჩამდინარე მდინარეებს შორის იყო ზანგა, აზატი და ვედი-ჩაი, რომლებიც ჩვეულებრივ ზაფხულის განმავლობაში შრებოდნენ და ზამთარში აქტიურდებოდნენ. შემდგომ პერიოდში ერივნის მაზრის ტერიტორია შეადგენდა ტფილისის გუბერნიის ნაწილს. 1849 წელს შეიქმნა ერევნის გუბერნია, რომელიც ტფილისის გუბერნიისგან დამოუკიდებელი იყო. 1918 წელს მაზრა გახდა სომხეთის პირველი რესპუბლიკის ნაწილი. 1920 წელს რეგიონში საბჭოთა ხელისუფლების დამყარების შემდეგ, მაზრის ტერიტორიების უმეტესი ნაწილი გადავიდა სომხეთის სსრ-ის შემადგენლობაში და ერივანი (ერევანი) გახდა მისი დედაქალაქი. მაზრის სამხრეთ ნაწილები გადავიდა აზერბაიჯანის სსრ-ის შემადგენლობაში ნახიჩევანის ასსრ-ის ჩრდილოეთ ნაწილში, ხოლო მაზრის სამხრეთ-დასავლეთი ნაწილი, მდინარე არაქსის მიდამოები, გადაეცა თურქეთს  მოსკოვისა და ყარსის ხელშეკრულებების თანახმად.

## დემოგრაფია
1897 წლის რუსეთის იმპერიის აღწერის თანახმად, უეზდის მთლიანი მოსახლეობა 150 879 ადამიანს შეადგენდა, აქედან 77 491 თათრები იყვნენ (თანამედროვე აზერბაიჯანელები, რომლებიც შეადგენდნენ მოსახლეობის 51,4%-ს), 58 148 იყო სომეხი (მოსახლეობის 38,5%), 8 195 ქურთი (მოსახლეობის 5,4%), 3 713  სლავი (ე.წ. რუსები, უკრაინელები და ბელორუსები; შეადგენდნენ 2,4%-ს) და 2 288 ასურელი (შეადგენდნენ მოსახლეობის 1,5%-ს).  რაიონის ყველაზე დიდი ქალაქი იყო ერივანი (დღევანდელი ერევანი), სადაც მთლიანობაში 29 006 ადამიანი ცხოვრობდა, რომელთაგან 12 523 (43,2%) იყო სომეხი, 12 359 (42,6%) თათარი, ხოლო 3 171 (11%) კი სლავი. მოსახლეობა ძირითადად სოფლის მეურნეობით, მებაღეობით, მევენახეობითა და მეღვინეობით იყო დაკავებული. ერივანის გუბერინიაში წარმოებული ღვინის დაახლოებით 50% დამზადებული იყო ერივნის უეზდში. სტატისტიკური მონაცემებით, უეზდში 129 120 მსხვილფეხა საქონელი იყო, რაც მთლიან გუბერნიაში არსებული პირუტყვის 11% -ს შეადგენდა.

## სქოლიო
კატეგორია:რუსეთის იმპერიის მაზრები
კატეგორია:ერევნის გუბერნია
ედგარ მალაკიანი

**ედგარ მალაკიანი** (; დ. 22 სექტემბერი, 1990, ერევანი, სომხეთი) — სომეხი ფეხბურთელი. პოზიციით ნახევარმცველი. ამჟამად იგი თამაშობს სომხეთის ეროვნულ საფეხბურთო ნაკრებში.

## საკლუბო კარიერა
ედგარ მალაიკანს დამთავრებული აქვს პიუნიკ ერევანის საფეხბურთო სკოლა. 2008 წლიდან მან გუნდის ძირითად შემადგენლობაში დაიმკვიდრა ადგილი. მისი სადებიუტო მატჩი კლუბ პიუნიკში 2007 წელს შედგა. ეს იყო მალაკიანისთის ერთადერთი სეზონი, რომელშიც ორ ლიგაში ასპარეზობდა (სომხეთის საფეხბურთო პრემიერლიგა და სომხეთის პირველი ლიგა). 2010 წელს, ბანანცის წინააღმდეგ ჩატარებულ შეხვედრაში მას სომხეთის პრემიერლიგაში ჩატარებული 50 თამაში დაუგროვდა. ამავე წელს მან გუნდთან ერთად სამი ჯილდო მოიგო: 2010 წლის სომხეთის საფეხბურთო პრემიერლიგა, 2010 წლის სომხეთის თასი და 2010 წლის სომხეთის სუპერთასი.

2012 წლის ივნისში მალაკიანმა ხელი მოაწერა სამწლიან კონტრაქტს ვიქტორია პლზენთან. ვიქტორიის აგენტებმა ედგარი შეამჩნიეს 2011-12 წლების 
უეფას ჩემპიონთა ლიგის მეორე წინასასეზონო რაუნდის მეორე თამაშში; თამაშებში ვიქტორიამ პიუნიკს ანგარიშით 4:0 და 5:1 მოუგო; აღსანიშნავი იყო მალაკიანის შესანიშნავი თამაში.

2012 წლის 29 ივლისს, გრადეც კრალოვეს წინააღმდეგ გამართუმ შეხვედაში ვიქტორიამ 3:0 დაამარცხა მოწინააღმდეგე, თუმცა აღნიშნულ თამაშში მალაკიანი დაშავდა. 2012-13 წლის ჩეხეთის თასის მესამე რაუნდის თამაშში ჩომუტოვის წინააღმდეგ გუნდი 1:2 მარცხდებოდა (მატჩი 2012 წლის 12 სექტემბერს გაიმართა); მალაკიანი თამაშში 1:2 ანგარიშის დროს შემოვიდა და შედეგიანი გადაცემებით ვიქტორიას ანგარიშით 3:2 მოგების საშუალება მისცა. 8 ნოემბერს, უეფას ევროპა ლიგის მალაკიანისთვის სადებიუტო შეხვედრაში (ჰაპოელ თელ-ავივის წინააღმდეგ) მან 46 წუთი ითამაშა. შეხვედრა ვიქტორიის სასარგებლოდ, ანგარიშით 4:0 დასრულდა.

2013-14 წლების სეზონში იგი იჯარით ბანანცში გაუშვეს. მისი აქ იმდენად კარგად თამაშობდა, რომ მან გადაწყვიტა ფეხბურთის თამაში სომხეთში გაეგრძელებინა, ამიტომ 2015 წელს  კონტრაქტი კლუბ ალაშკერტთან გააფორმა. ნახევარი სეზონის შემდეგ იგი შირაქ გიუმრიში გაცვალეს (სწორედ აქ დასრულდა მისი სომხეთში ყოფნის კარიერა)

## საერთაშორისო კარიერა
მალაკიანის საერთაშორისო დებიუტი სომხეთის ეროვნულ საფეხბურთო ნაკრებში 2009 წლის 1 აგვისტოს, მოლდოვას წინააღმდეგ ჩატარებულ ამხანაგურ თამაშში შედგა. მან პირველი ტაიმი ითამაშა, ხოლო შემდგომ დავიდ მანოიანით შეცვალეს.

2011 წლის 7 ივნისს, მონტენეგროს ეროვნულ 21-წლამდელთა ნაკრებსა და სომხეთის ეროვნულ 21-წლამდელთა ნაკრებს შორის დაპირისპირებაში მალაკიანმა დუბლი გაიფორმა.

## რესურსები ინტერნეტში
*
*Profile at Football Federation of Armenia
*
*armfootball.tripod.com
*
*

## სქოლიო
კატეგორია:დაბადებული 22 სექტემბერი
კატეგორია:დაბადებული 1990
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
ნახიჩევანის მაზრა

250პქ|მინი|მარჯვნივ|ნახიჩევანის მაზრა ერევნის გუბერნიის რუკაზე
** ნახიჩევანის მაზრა** () — რუსეთის იმპერიის მაზრა. მდებარებდა კავკასიაში, ერივნის გუბერნიაში. რეგიონი მოიცავდა დღევანდელი აზერბაიჯანის რესპუბლიკის ნახიჩევანის ტერიტორიებს და ახლანდელი სომხეთის სიუნიქის პროვინციის სამხრეთ-დასავლეთის ნაწილს. მისი ადმინისტრაციული ცენტრი იყო ნახიჩევანი.

## ისტორია 
უეეზდის ტერიტორია 1828 წლამდე იყო სპარსეთის ერევნისა და ნახიჩევანის სახანოების ნაწილი, შემდგომში თურქმენჩაის ხელშეკრულების თანახმად, ეს ტერიტორიები ანექსირებულნი იქნა რუსეთის იმპერიის მიეს. იგი ადმინისტრირებული იყო როგორც სომხური ოლქის ნაწილი 1828 წლიდან 1840 წლამდე. 1844 წელს კვლავ დაარსდა ნახიჩევანის უეზდი, რომლის ტერიტორია შეადგენდა ტფილისის გუბერნიის ნაწილს. 1849 წელს შეიქმნა ერევნის გუბერნია, რომელიც ტფილისის გუბერნიისგან დამოუკიდებელი იყო. ადმინისტრაციული რეფორმების გატარების შემდეგ, ნახიჩევანის მაზრას ჩრდილოეთ ნაწილი გამოეყო 1818 წელს და წარმოიშვა შარურო-დარალაგეზის მაზრა. 1918–1920 წლებში უეზდის ტერიტორია სადავო იყო სომხეთის პირველ რესპუბლიკასა და აზერბაიჯანის დემოკრატიულ რესპუბლიკას შორის. რეგიონში საბჭოთა ხელისუფლების დამყარების შემდგომ, უეზდის უმეტესი ნაწილი აზერბაიჯანის სსრ-ის ნახიჩევანის ასსრ-ის შემადგენლობაში გადავიდა, მოსკოვისა და ყარსის ხელშეკრულებების შესაბამისად, ხოლო რეგიონის სამხრეთ-აღმოსავლეთ ნაწილი სომხეთის სსრ-მ შეიერთა.

## დემოგრაფია 
1897 წლის რუსეთის იმპერიის მიერ აღწერის მონაცემებით, უეზდის მთლიანი მოსახლეობა შეადგენდა 100 771 ადამიანს, მათგან 64 151 იყო თათარი მოსახლე (მთლიანი რაოდენობის 63 66%), 34 672 იყო სომეხი (მოსახლეობის 34,41%), 1 014 სლავი (რუსები, უკრაინელები და ბელორუსები შეადგენდნენ მოსახლეობის 1%-ს), 639 ქურთი (0.6%) ა.შ.. ნახიჩევანის მაზრას მოსახლეობის უმეტეს ნაწილს თათრები (დღევანდელი აზერბაიჯანელები) შეადგენდნენ, მათ შორის ნახიჩევანის მთავარ ქალაქებში (ქალაქებში მცოვრები მოსახლეობის 70,1%) და ორდუბადის (88,7%). რეგიონის მოსახლეობა ძირითადად დაკავებული იყო მესაქონლეობითა და მებაღეობით, განსაკუთრებით ორდუბადის მხარეში. თითქმის არ იყო არცერთი საწარმო და ხარხანა. მარილის პლანტაციებში წელიწადში დაახლოებით 250 000 გირვანქა მარილი იწარმოებოდა.

## გეოგრაფია 
ნახიჩევანის მაზრა ძირითადად მთიანი რელიეფისგან შედგებოდა. დაბლობის უმეტესი ნაწილი მდინარე არაქსის გასწვრივ მდებარეობდა. მდინარე არაქსის მარცხენა შენაკადები მიედინებოდა მაზრის ტერიტორიაზე.

## ლიტერატურა 
* Азербаиджанская Демократическая Республика (1918–1920). 3aкондательные акты (сборник документов), Б., 1998;
* Azərbaycan tarixi, 7 cilddə, c.4-5, B., 2000, 2001;
* Əliyev M., Qanlı günlərimiz (1918-1920-ci illər), B., 1993;
* Sadıqov S., Naxçıvan Muxtar Respublikası tarixindən, B., 1995;
* Musayev İ., Azərbaycanın Naxçıvan və Zəngəzur bölgələrində siyasi vəziyyət və xarici dövlətlərin siyasəti (1917-1921-ciillər), B., 1996.
* Нахичевань // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890–1907.

## სქოლიო 
კატეგორია:ერევნის გუბერნია
კატეგორია:რუსეთის იმპერიის მაზრები
ოგანეს ამბარცუმიანი

**ოგანეს ამბარცუმიანი** (; დ. 4 ოქტომბერი, 1990, ერევანი, საბჭოთა კავშირი) — სომეხი ფეხბურთელი. პოზიციით მცველი. ამჟამად იგი თამაშობს სომხეთის ეროვნულ საფეხბურთო ნაკრებსა და კვიპროსის პირველი დივიზიონის კლუბ ენოსის ნეონ პარალიმნიში.

## საკლუბო კარიერა
ოგანეს ამბარცუმიანი იყო საფეხბურთო სკოლა ბანანცის სტუდენტი. თავდაპირველად, იგი ბანანცი-2-ში, მეორე დივიზიონში თამაშობდა. 2008 წლის სეზონში სომხეთის პრემიერ ლიგაში მან ერთი მატჩი ჩაატარა. მისი დებიუტი შედგა 23 აგვისტოს, არარატ ერევანთან სტუმრად გამართულ შეხვედრაში; თამაში ბანანცის დამარცხებით, ანგარიშით 0:1, დასრულდა. იგი თამაშში 84-ე წუთზე, სევენ მურადიანთან შეცვლით შემოვიდა. მომდევნო სეზონში ამბარცუმიანი რეგულარულად მონაწილეობდა კლუბის ისეთ მატჩებში, რომლებიც სომხეთის პრემიერ ლიგისა და სომხეთის თასის ეგიდით იმართებოდა. ბანანცი სომხეთის თასის ფინალში 3-ჯერ გავიდა (2008, 2009, 2010). 2010 წლის სეზონში, სომხეთის ფეხბურთის ფედერაციის რეგლამენტით ჩატარებულ სამ ღონისძიებაში მონაწილეობისას, ბანანცი მეორეზე იყო პრემიერ ლიგის, თასის და სომხეთის სუპერლიგის რიგებში.

2014 წლის 18 ივნისს ამბარცუმიანმა 2-წლიანი კონტრაქტი გააფორმა კლუბ ვარდართან. 2014-15 წლების სეზონის დასასრულს იგი დასახელდა მაკედონიის წლის საუკეთესო ფეხბურთელად.

## საერთაშორისო კარიერა
ოგანეს ამბარცუმიანმა სომხეთის ეროვნულ 19-წლამდელთა ნაკრებში 2 წელზე მეტი გაატარა; ამ დროის განმავლობაში მან 7 თამაშში მიიღო მონაწილეობა. შემდეგ იგი მიიწვის 21-წლამდელთა ნაკრებში. 21-წლამდელთა ნაკრებში მისი დებიუტი 2009 წლის 4 სექტემბერს, შვეიცარიის ამავე ასაკობრივი ნაკრების წინააღმდეგ შედგა. მან თამაში მეორე ტაიმში დატოვა (მას შეეცვალა არტაკ იედეგარიანი). ხსენებულ თამაშში სომხეთის გუნდი 1:3 დამარცხდა. მეორე მატჩი, ესტონეთის U-21 გუნდის წინააღმდეგ, მომავალი წლის 20 მაისს გაიმართა. ამ თამაშში ამბარცუმიანი მოედანზე, მეორე ტაიმში, 88-ე წუთზე შემოვიდა (ჩაანაცვლა ედგარ მალაკიანი). თამაში ესტონეთის სასარგებლოდ, ანგარიშით 2:3 დასრულდა.

მისი დებიუტი სომხეთის ეროვნულ საფეხბურთო ნაკრებში შედგა უეფას ევრო 2012-ის საკვალიფიკაციო მატჩში. ამ სერიის პირველი თამაში გაიმართა ირლანდიის წინააღმდეგ, ხოლო ამბურცუმიანი შეცვლის შემდეგ, 71-ე წუთზე, შემოვიდა მოედანზე.

## რესურსები ინტერნეტში
* 
* FFA.am
* 
* 

## სქოლიო
კატეგორია:დაბადებული 4 ოქტომბერი
კატეგორია:დაბადებული 1990
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
წითელი იხვი

**წითელი იხვი** () — ფრინველი იხვისებრთა ოჯახისა.

მისი სხეულის სიგრძეა 61–70 სმ, მასა 919–1640 გ; მამალი მცირედ აღემატება დედალს. მცირე ზომის სწორი ცხვირით ბატს წააგავს. მამლის საქორწინო აღკაზმულობაში ჭარბობს ჟანგმიწოვან-წითური და წაბლისფერი ტონები; თავი უფრო ღიაა, გვერდებზე მოთეთრო; ყელზე ვიწრო შავი რგოლი აქვს. პირველი რიგის მომქნევი ბუმბული შავია, მეორე რიგისა — მომწვანო ლითონისებრი ბზინვარებით; დიდი მფარავი ბუმბული თეთრია; საჭის ბუმბული, ბოლოს ზედა მხარე, ნისკარტი და ფეხები — შავი. დედლებს თავის წინა მხარე თეთრი აქვთ; მთელი ტანი წაბლისფერია; ყელზე რგოლი არ აქვთ. მოზარდები დედალს ჰგვანან, მაგრამ თავსა და მფარავ ბუმბულზე მორუხო ელფერი დაჰკრავთ.

ბუდობს ჩრდილო-დასავლეთ აფრიკაში, მაროკოდან ტუნისამდე, და ევრაზიაში, ჩრდილოეთ შავიზღვისპირეთიდან და ბალკანეთის ნახევარკუნძულიდან ზეა-ბურეის ვაკეებამდე და ცენტრალური ჩინეთის მთებამდე (ჩრდილოეთით ჩ. გ. 50–54°-მდე, სამხრეთით — ს. გ. 28–30°-მდე). ჩრდილოეთის პოპულაციები გადამფრენებია, იზამთრებენ ნილოსის ხეობაში, ინდოსტანის ნახევარკუნძულზე, შრი-ლანკასა და სამხრეთ-აღმოსავლეთ აზიაში. ბინადრობს სტეპებში, უდაბნოებსა და მთებში 5000 მეტრ სიმაღლემდე (ტიბეტში). სახლობს მტკნარ და მარილიან წყალსატევებთან ახლოს, მათ შორის ხელოვნურად შექმნილებთან, ზოგჯერ მათგან რამდენიმე კილომეტრის მოშორებით.

საქართველოში (ჯავახეთში) მობუდარია. როგორც მოწყვლადი სახეობა, შეტანილია საქართველოს წითელ ნუსხაში.

იკვებება ხმელეთისა და წყლის მცენარეთა ვეგეტატიური ნაწილებითა და თესლებით (სათესი მარცვლების ჩათვლით), მწერებით, კიბოსნაირებით, მოლუსკებით, ჭიებით. დედალი ბუდეს მალავს ქვებს შორის არსებულ ნიშებში, კლდეთა და ფლატეთა ნაპრალებში, სოროებში (ქრცვინის, მელას, მაჩვის), ფუღუროებში ან მიტოვებულ ნაგებობებში. დებს 6–17 (ჩვეულებრივ 8–12) კვერცხს; ინკუბაცია 28—29 დღე გრძელდება. ბარტყებზე ორივე მშობელი ზრუნავს და იცავს მათ ხმელეთისა და ფრთოსანი მტაცებლებისგან. ისინი დაახლოებით 55 დღეში ფრენას იწყებენ. წითელი იხვი ადვილად შინაურდება და ტყვეობაში კარგად მრავლდება.

## ლიტერატურა 
* 

## სქოლიო 
კატეგორია:იხვისებრნი
კატეგორია:საქართველოს წითელ წიგნში შეტანილი ცხოველები
ლაქარი

**ლაქარი** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა —  	206 კაცი.

## რესურსები ინტერნეტში
* 

კატეგორია:ლერიქის რაიონის სოფლები
ჯავიდ სამადოვი

**ჯავიდ სამადოვი** (; დ. 14 მაისი, 1987, ბაქო, აზერბაიჯანი) — აზერბაიჯანელი ოპერის მომღერალი (ბარიტონი). ამჟამად ცხოვრობს ნიურნბერგში, გერმანიაში.

## ბიოგრაფია
დაიბადა 1987 წლის 14 მაისს, ბაქოში, აზერბაიჯანში. დამთავრებული აქვს უზეირ ჰაჯიბეოვის ბაქოს მუსიკის აკადემია. ჯერ კიდევ სტუდენტობის პერიოდში, იგი მიიწვიეს მოსკოვში, რუსეთში, გალინა ვიშნევსკაიის ოპერის ცენტრში, სადაც მან საკუთარი უნარები დახვეწა. მოგვიანებით სამადოვმა სწავლა განაგრძო ოსიმოში (იტალია) მდებარე საოპერო და ვოკალური ხელოვნების აკადემიასა და პესაროში (იტალია) მდებარე „საერთაშორისო რენატა ტებალდი-მარიო დელ მონაკოს სიმღერის აკადემიაში“.

ჯავიდ სამადოვი მონაწილეობდა: უილიამ მატიუზის, ჰარიეტ ლოუსონის, ლელა კუბერლის, რაინა კაბაიანსკას, ანტონიო ჯუვარას, ალა სიმონის, კარლო მორგანტის, მარიო მელანის, სეგიო სეგალინის, თომას ჰემსონის, პიეტრო სპაგნიოლის, კინზია ფორტეს, ვერენა კელერის, ანდრეას შჩულერის და კრისტინა მუტის მიერ ჩატარებულ მასტერკლასებში. აგრეთვე, მან მასტერკლასი ჩაატარა მაესტრო ვინჩენცო დე ვივოსთან ერთად ოსიმოში (იტალია), საოპერო და ვოკალური ხელოვნების აკადემია.

სამადოვის კარიერა დაიწყო 2007 წელს, აზერბაიჯანის აზერბაიჯანის ოპერისა და ბალეტის სახელმწიფო აკადემიურ თეატრში, სადაც იგი გამოჩნდა ჟორჟ ბიზეს ოპერა *კარმენში*, „ესკამილიოს“ მთავარ როლში. 2008 წელს მან მონაწილეობა მიიღო კონცერტში რომელიც აზერბაიჯანის პრეზიდენტის ინაუგურაციის ცერემონიისთვის ჩატარდა.

2010 წლის ივლისში მონაწილეობა მიიღო გაბალას მეორე საერთაშორისო მუსიკალურ ფესტივალში; იგი ბრიტანეთის სამეფო ფილარმონიულ ორკესტრთან ერთად გამოჩნდა. წარმოდგენას ესწრებოდნენ აზერბაიჯანის პრეზიდენტი ილჰამ ალიევი, პირველი ლედი მეჰრიბან ალიევა და იუნესკოს გენერალური დირექტორი ირინა ბოკოვა. შესრულების დროს სამადოვმა მუსლიმ მაგომაევის კომპოზიცია *აზერბაიჯანელი* წარმოადგინა.

2010 წლის ოქტომბერში, საბერძნეთის ეროვნულ ორკესტრთან ერთად, მონაწილეობა მიიღო აზერბაიჯანული კულტურის ფესტივალში (ჩატარდა ათენში, საბერძნეთში).

2014 წლის ოქტომბერში მონაწილეობა მიიღო შვეიცარიაში გამართულ საერთაშორისო საოპერო ფესტივალში „Opernwerkstatt 2014“.

2014 წლის ნოემბერში გამოჩნდა რიჩარდ სტრაუსის ოპერა სალომეში; მისი ჩვენება სან-კარლო თეატრში, ნეაპოლში (იტალიაში) შედგა.

2016 წლის აგვისტოში მონაწილეობა მიიღო VIII გაბალას საერთაშორისო მუსიკალურ ფესტივალში (აზერბაიჯანში).

ამჟამად იგი წარმოდგენებს ასრულებს: გერმანიაში, იტალიაში, ავსტრიაში, შვეიცარიაში, მონტენეგროში, აზერბაიჯანში, ყაზახეთში, რუსეთში, ისრაელსა და საბერძნეთში.

ჯავიდ სამადოვი დაქორწინებულია და ჰყავს ერთი ვაჟი.

## რესურსები ინტერნეტში
* 
* Carrying the Torch for Music
* Javid Samadov Enters Stage Right
* Javid Samadov performed successfully in Israel 
* Azerbaijani opera singer wins prestigious international competition 
* Javid Samadov Operabase

## სქოლიო
კატეგორია:დაბადებული 14 მაისი
კატეგორია:დაბადებული 1987
კატეგორია:ბაქოში დაბადებულები
კატეგორია:აზერბაიჯანელი ბარიტონები
კატეგორია:აზერბაიჯანელი ოპერის მომღერლები
კატეგორია:ცოცხალი ადამიანები
ვარდან მინასიანი

**ვარდან მინასიანი** (; დ. 5 იანვარი, 1974, ერევანი, სომხეთის სსრ, საბჭოთა კავშირი) — სომეხი კარიერადასრულებული ფეხბურთელი. პოზიციით იყო ნახევარმცველი. ამჟამად იგი არის არარატ-არმენიას მთავარი მწვრთნელი.

## საკლუბო კარიერა
ვარდან მინასიანმა სომხეთის პრემიერლიგის რამდენიმე კლუბში ითამაშა. მისი მთავარი მიღწევები უკავშირდება კლუბ პიუნიკს. იგი პიუნიკის წევრი 1992-1998 და 2000-2003 წლებში იყო. 1998-1999 წლის სეზონი მან შვეიცარიის სუპერ ლიგაში გაატარა ლაუსან სპრტთან ერთად; აქ მან შვეიცარიის საფეხბურთო თასი მოიგო. შემდეგ გადავიდა ლოკომოტივ სანქტ-პეტერბურგში და თითქმის ორი წლის განმავლობაში ამ კლუბში რჩებოდა.

## საერთაშორისო კარიერა
მინასიანი იყო სომხეთის ეროვნული საფეხბურთო ნაკრების წევრი. 1996 წელს პერუსთან გამართული ამხანაგური მატჩიდან მოყოლებული, მან 11 საერთაშორისო სანაკრებო თამაშში მიღო მონაწილეობა.

## მენეჯერული კარიერა
ვარდან მინასიანმა მწვრთნელის კარიერა 2004 წლის აგვისტოში დაიწყო. მისი პირველი გაწვრთნილი გუნდი იყო სომხეთის ეროვნული 21-წლამდელთა საფეხბურთო ნაკრები. მან ეს თანამდებობა 2005 წელს დატოვა. შემდეგ იგი გახდა დამხმარე მწვრთნელი გუნდში, რომელშიც ცხოვრების დიდი ნაწილი გაატარა - პიუნიკში. იგი მთავარ მწვრთნელ იან პრტერფილდთან და ინგლისელ ტომ ჯონსთან ერთად დამხმარე მწვრთნელად მუშაობდა სომხეთის ეროვნულ საფეხბურთო ნაკრებში. 2007 წელს პორტფილდი გარდაიცვალა. შესაბამისად, მინასიანი და ჯონსი სეზონის ბოლომდე მთავარი და დამხმარე მწვრთნელის მოვალეობის შემსრულებლები გახდნენ. 2008 წელს, ახალი მთავარი მწვრთნელი, დანიელი იან პოულსენი მოვიდა კლუბში; ამიტომ მინასიანს კვლავ დამხმარე მწვრთნელის პოზიციაზე გადასვლა მოუხდა. მომავალი წლის მარტში, პოულსენი გაათავისუფლეს ცუდი შედეგების ჩვენების გამო, ხოლო მინასიანი კვლავ დროებით (იმ დროს) გახდა მთავარი მწვრთნელი.

### პიუნიკი
2008 წლის ივნისში მინასიანი პიუნიკის მთავარი მწვრთნელი გახდა. სეოზნში კლუბმა გადაუსწრო არარატ ერევანს და სეზონის ბოლოს 2008 წლის სომხეთის საფეხბურთო პრემიერლიგის გამარჯვებული გახდა. 2009 წელს პიუნიკმა კიდევ ერთხელ მოიგო სომხეთის პრემიერ ლიგა: მათ სომხეთის პრემიერ ლიგის ფინალში დაამარცხეს მიკა ერევანი. 22 დეკემბერს გამართულ ცერემონიაზე ვარდანს ორგანიზაცია *Telecom*-მა 2009 წლის სომხეთის საუკეთესო მწვრთნელად დაასახელა.

### ტობოლი
ვარდან მინასიანი ტობოლის მთავარ მწვრთნელად 2014 წელს დაინიშნა, ხოლო 2015 წლის 16 აპრილს იგი თანამდებობიდან გაათავისუფლეს.

### არარატ-არმენია
2018 წლის 1 ოქტომბერს, 2-წლიანი ხელშეკრულებით, მინასიანი შეუერთდა კლუბ არარატ-არმენიას. მისი ხელმძღვანელობით,არარატ-არმენია გახდა სომხეთის პრემიერ ლიგის პირველი გუნდი, რომელმაც ევროპის უმსხვილესი საკლუბო ტურნირის პლეი-ოფის რაუნდს მიაღწია.

## რესურსები ინტერნეტში
* 
* 
* Armfootball.tripod.com (Player)
* Armfootball.tripod.com (Coach)
* Klisf.info

## სქოლიო
კატეგორია:დაბადებული 5 იანვარი
კატეგორია:დაბადებული 1974
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
შუშის მაზრა

250პქ|მინი|მარჯვნივ|რუკა
**შუშის მაზრა** () —  რუსეთის იმპერიის დროს იყო ელიზავეტპოლის გუბერნიის ერთ-ერთი მაზრა (ადმინისტრაციული ერთეული), შემდეგ აზერბაიჯანის დემოკრატიული რესპუბლიკის განჯის გუბერნიის შემადგენელი ნაწილი, რომლის ადმინისტრაციული ცენტრი იყო ქალაქი შუშა (1840-1921 წლებში).

## გეოგრაფია
შუშის მაზრა მდებარეობდა ელიზავეტპოლის გუბერნიის სამხრეთ-აღმოსავლეთ ნაწილში, რომელსაც ჩრდილოეთიდან ესაზღვრებოდა ჯავანშირის მაზრა, სამხრეთის მხრიდან ჯაბრაილის უეზდი, დასავლეთიდან ზანგეზურის მაზრა, ხოლო აღმოსავლეთიდან კი ბაქოს გუბერნია. რეგიონის ფართობი შეადგენდა 4 316 კვადრატულ ვერსს, ან 4 911 კილომეტრს (3 052 მილი). უიეზდი ჩვეულებრივ იყოფოდა მთიან და დაბლობ ნაწილებად. მის სამხრეთ-დასავლეთ ნაწილს ძირითადად მთები ფარავდნენ, რომლებიც მცირე კავკასიონის ქედის ნაწილს წარმოადგენდნენ (ზოგიერთი მათგანი ზღვის დონიდან 8 988 ფუტის სიმაღლეც კი აღწევს). უეზდის დაბლობიანი ნაწილები მდიდარი იყო მდინარეებით.

## ისტორია
შუშის უეზდის ტერიტორიები 1813 წლამდე ყარაბაღის სახანოს შემადგენლობაში შედიოდა, როდესაც ეს ტერიტორიები რუსეთის იმპერიას ეკუთვნოდა. რუსეთის მმართველობა ოფიციალურად დამყარდა 1823 წელს. 1840 წლის 10 აპრილს კი შეიქმნა შუშის უეზდი, როგორც ცალკეული ადმინისტრაციული ერთეული იმპერიის კასპიის ოლქის შემადგენლობაში, მისი დედაქალაქი იყო შუშა.  1868 წელს მაზრა შეუერთდა ელიზავეტპოლის გუბერნიას.

## დემოგრაფია
1897 წელს ჩატარებული აღწერის მონაცემებით, შუშის უეზდის მთლიანი მოსახლეობა 138 771 ადამიანს შეადგენდა , რომელთაგან 73 953 სომეხი იყო, ხოლო 62 868 აზერბაიჯანელი. მოსახლეობა ძირითადად სოფლის მეურნეობით და მესაქონლეობით იყო დაკავებული მაღალმთიან რაიონებში. რაც შეეხება დაბლობ რეგიონებს აქ ძირითადად ეწეოდნენ მებაღეობას, მეღვინეობასა და მესაქონლეობას. დაბლობები ასევე გამოიყენებოდა ბამბის მოსაყვანად, საიდანაც წელიწადში 20 ათას გირვანქა ბამბას აწარმოებდნენ. ვენახების მთლიანი ფართობი 4 494 დესიატინას (ძველი საზომი ერთეული) მოიცავდა, აქედან საშუალოდ იღებდნენ 106 860 გირვანქა ყურძენს. რეგიონში წელიწადში დაახლოებით 10 000 ტონა აბრეშუმი მიიღებოდა. მეცხოველეობა, რომელიც მნიშვნელოვან როლს ასრულებდა რეგიონულ ეკონომიკაში, შეადგენდა 38 888 მსხვილფეხა საქონელს, 10 918 ბუფალოს, 133 648 ცხვარს, 3 052 თხას, 8 016 ცხენს, 4 052 ვირს, 1 052 ჯორს, 340 აქლემსა 4 052 ღორს.

## ლიტერატურა
*О народонаселенiи Россiи по губернiямъ и уѣздамъ: LXII. Шемахинская губернiя, стр. 154. // Девятая ревизiя. Изслѣдованiе о числѣ жителей въ Россiи въ 1851 году Петра Кеппена. Санктпетербургь: Вь Типографiи Императорской Академiи наукь, 1857, 297 стр.
*Шуша // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## სქოლიო
კატეგორია:კავკასია
კატეგორია:აზერბაიჯანის ისტორია
პეტროს ავეტისიანი

**პეტროს ავეტისიანი** (; დ. 7 იანვარი, 1996, ერევანი, სომხეთი) — სომეხი ფეხბურთელი. პოზიციით ნახევარმცველი. იგი ამჟამად თამაშობს სომეხის ეროვნულ საფეხბურთო ნაკრებსა და სომხეთის პრემიერლიგის გუნდ არარატ-არმენიაში.

## საკლუბო კარიერა. 
### ბანანცი
პეტროს ავეტისიანი დაიბადა 1996 წლის 7 იანვარს, ერევანში; მან საფეხბურთო კარიერა დაიწყო მალატიას ფეხბურთის სკოლაში, რომელსაც შემდეგში ბანანცი ეწოდა. კლუბის ახალგაზრდულ სისტემაში წარმატების მიღწევის შემდეგ, ის გახდა 2014-15 წლების სეზონში სომხეთის პირველი ლიგის ბანანცი–2–ის ბომბარდირი და გადავიდა კლუბის პირველ გუნდში.

2014 წლის 11 ნოემბერს შედგა მისი დებიუტი სომხეთის საფეხბურთო პრემიერლიგაში; ამ შეხვედრაში კლუბი პიუნიკს დაუპირისპირდა. ორ კვირაში იგი უკვე ბანანცის ძირითად შემადგენლობაში მოხვდა.

2015-16 წლების სეზონში იგი გუნდის ერთ-ერთი წამყვანი მოთამაშე იყო. კლუბმა ამ სეზონში სომხეთის თასი მოიგო. მის ნიჭს აფასებდა ფეხბურთის მრავალი სპეციალისტი. სომხეთის ფეხბურთის ფედერაციის რეზიდენტმა რუბენ ჰაირაპეტიანმა თქვა, რომ ავესტიანი ალბათ მეორე ჰენრიხ მხითარიანი გახდება, თუ იგი მის მსგავსად იმუშავებს საკუთარ თავზე. ბანანცის ესპანელმა მთავარმა მწვრთნელმა თქვა, რომ ავეტსიანს უდიდესი პოტენციალი და ტალანტი აქვს.

### პიუნიკი
2019 წლის 29 ივლისს ავეტისიანმა კლუბ პიუნიკთან 6-თვიანი კონტრაქტი გააფორმა და ითამაშა თითქმის ყველა მატჩი ძირითად შემადგენლობაში 2016-17 წლების სეზონის პირველ ნახევარში. 

2017 წლის 23 იანვარს იგი ოფიციალურად გაიცვალა ბანანციდან პიუნიკში.

2018 წლის დასაწყისში მისი სახელი დაუკავშირეს უკრაინულ კლუბებს ზარია ლუგანსკისა და ალექსანდრიას.

### არარატ-არმენია
2019 წლის 27 თებერვალს არარატ-არმენიან გამოაცხადა, რომ პეტროს ავეტისიანთან კონტრაქტი გააფორმა. მისი დებიუტი არარატ-არმენიაში 2019 წლის 2 მარტს, პრემიერ ლიგის ეგიდით, არარატ-ერევანის წინააღმდეგ შედგა; არარატ-არმენიამ მოწინააღმდეგე საკუთარ კედლებში ანგარიშით 4:1 დაამარცხა. იგი თამაშში 55-ე წუთზე ჩაერთო და ამავე შეხვედრაში 90-ე წუთზე გაიტანა საკუთარი პირველი გოლი. ამ სეზონში ავეტისიანმა კლუბთან ერთად მოიგო სომხეთის პრემიერლიგა; იგი სომხეთის ჩეპიონი პირველად გახდა.

## საერთაშორისო კარიერა
ავეტისიანის დებიუტი სომხეთის ეროვნულ 21-წლამდელთა საფეხბურთო ნაკრებში 2015 წლის 8 სექტემბერს, რუმინეთის წინააღმდეგ შედგა.

2016 წლის 3 ნოემბერს იგი გამოიძახეს სომხეთის ეროვნულ ნაკრებში.

2017 წლის 13 იანვარს მან სომხეთის 21-წლამდელთა ნაკრების კაპიტნის ტიტულით პირველი გოლი გაიტანა. ეს იყო გიბრალტარის 21-წლამდელთა ნაკრების წინააღმდეგ, უეფას 21-წლამდელთა ჩემპიონატის საკვალიფიკაციო ეტაპში (2019 წელს, პორტუგალიაში).

## რესურსები ინტერნეტში
* Petros Avetisyan – UEFA competition record
* 
* 

## სქოლიო
კატეგორია:დაბადებული 7 იანვარი
კატეგორია:დაბადებული 1996
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
ჯავანშირის მაზრა

250პქ|მინი|მარჯვნივ|რუკა
**ჯავანშირის მაზრა** () — რუსეთის იმპერიის ელიზავეტპოლის გუბერნიის ერთ-ერთი ყოფილი მაზრა (ადმინისტრაციული ერთეული), რომლის ცენტრალური ქალაქი 1869–1918 წლებში იყო ტარტარი.

## გეოგრაფია
ჯავანშირის მაზრა შედგებოდა ორი ნაწილისაგან, ესენი იყო: ჯრაბერდის ჩრდილო-აღმოსავლეთ დაბლობი და სამხრეთ-დასავლეთ მთიანეთი. ფართობი მოიცავდა 4 818,4 კვადრატულ ვერსს,  მეორე ნაწილი, სახელწოდებით „არანი“, ზაფხულის პერიოდში ცხელი და მშრალი კლიმატით გამოირჩეოდა, რამაც მოსახლეობის სეზონური გადანაცვლება გამოიწვია მაღალმთიანი ადგილებისკენ. რეგიონში ზამთარი ზომიერი და მოკლე იყო. მაზრის შუა ნაწილი მდებარეობდა ბორცვებზე და მდიდარი იყო ტყით. სამხრეთის ნაწილი ძირითადად მთიანი რელიეფისგან შედგებოდა.

მაზრის ადმინისტრაციული ცენტრი იყო ქალაქი ტარტარი, რომელიც მდებარეობდა  ელიზაბედპოლ-შუშას გზაზე, დაახლოებით 681,6-ვერსის დაშორებით ელიზავეტპოლისგან.

## ისტორია
ჯავანშირისა და ჯიბრაილის მაზრების ტერიტორია უწინ ყარაბაღის სახანოს შემადგენლობაში იმყოფებოდა. 1869 წელს შეიქმნა შუშა, ჯავანშირის მაზრის ჩრდილოეთ ნაწილისგან. მას შემდეგ, რაც რუსეთის იმპერიამ არსებობა შეწყვიტა და 1918 წელს დაარსდა აზერბაიჯანის დემოკრატიული რესპუბლიკა, შუშა და ჯავანშირი ისევე როგორც ამ ტერიტორიაზე მდებარე სხვა რეგიონები გახდა აზერბაიჯან-სომხეთის ტერიტორიული დავების გამომწვევი მიზეზი. 1919 წლის აგვისტოში, დროებითი შეთანხმების შედეგად, შუშაში  ჯავანთირსა და ჯაბრაილში ბრიტანეთის ბრძანებით დანიშნეს აზერბაიჯანის გუბერნატორი გენერალ-ხოსროვ ბეი სულთანოვი.

## დემოგრაფია
1897 წელს ჩატარებული აღწერის თანახმად, უიეზდის მოსახლეობა 72 719 ადამიანს შეადგენდა, აქედან 52 041 იყო აზერბაიჯანელი თურქი, ხოლო 19 551-ს შეადგენდნენ სომხები. მაზრას ტერიტორია სულ მოიცავდა 213 სოფელს. მაღალმთიან რეგიონებში მცხოვრები მოსახლეობა ძირითადად სოფლის მეურნეობითა და მეცხოველეობით იყო დაკავებული. მაზრის დაბლობ ნაწილში მცოვრები მოსახლეობა კი ძირითადად დაკავებული იყო მეურნეობითა და მებაღეობით. რეგიონში მდებარე მთიანი ნაწილები მთის საძოვრებად გამოიყენებოდა პირუტყვისთვის. რეგიონის დაბლობ ნაწილებში გაშენებული იყო ქერი და ხორბალი. ასევე მოჰყავდათ  ბამბა, ბრინჯი და სხვა უამრავი სახის მცენარე. 1891 წლის სოფლის მეურნეობის მონაცემებით, მსხვილფეხა პირუტყვის რაოდენობა შეადგენდა 52 800-ს, ხოლო წვრილფეხა პირუტყვის კი  112 000-ს. აქ მდებარეობდა 34 ქარხანა, რომელთა მთლიანი წარმოება შეადგენდა 37 914 რუბლს.

## ლიტერატურა
*Джеванширский уезд // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## სქოლიო
კატეგორია:კავკასია
კატეგორია:აზერბაიჯანის ისტორია
არმან კარამიანი

**არმან კარამიანი** (; დ. 14 ნოემბერი, 1979, სომხეთის სსრ, საბჭოთა კავშირი) — კარიერადასრულებული სომეხი ფეხბურთელი. პოზიციით თავდამსხმელი/ნახვარმცველი.

## საკლუბო კარიერა
არმან კარამიანმა პროფესიონალური ფეხბურთის თამაში 1996 წელს დაიწყო. ამ წელს, ის და მისი ძმა ართავაზ კარამიანი შეუერთდნენ კლუბ არაბკირს. 1997 წელს ორივე მათგანი გადავიდა პიუნიკში. კარამიანი იყო პიუნიკის ნაწილი, როდესაც კლუბმა მოიგო სომხეთის პრემიერ ლიგა 2001 და 2002 წლებში, სომხეთის თასი 2002 წელს და სომხეთის სუპერთასი 1997 და 2002 წელს. 1999 წელს ძმები სათამაშოდ კილიკია ერევანში გადავიდნენ, ხოლო 2001 წელს კვლავ პიუნიკში დაბრუნდნენ. 2003 წელს, აგრეთვე ორივე მათგანი შეუერთდა საბერძნეთის საფეხბურთო ლიგის კლუბ პანახაიკის. 2003-2004 წლებში თამაშობდნენ უკრაინის პრემიერლიგის კლუბ არსენალ კიევში. 2004 წელს არმანი და მისი ძმა ლიგა პირველში, კერძოდ რაპიდში გადავიდნენ. ეს სეზონი არმანმა გამოტოვა, ხოლო მისი ძმა მთელი სეზონის განმავლობაში თამაშობდა. 2005 წლის სეზონში არმანი 2 ლიგა პირველის კლუბში გაუშვეს იჯარით: ბასოვა და ბასტრიტაში. შემდეგ მან ოფიციალური კონტრაქტრი შახლეულთან „გააფორმა“. 2007 წელს კვლავ ორივე მათგანი შეუერთდა კლუბ ტიმიშოარას. შემდეგ სეონში ხსენეული კლუბი ლიგა პირველის ფინალისტი იყო.

2010 წელს ძმები კლუბ სტიუაში გადავიდნენ. 2009-10 წლების სეზონში არმან კარამიანი აირჩიეს წლის საუკეთესო მარცხენა ვინგერად. სეზონის დასრულებისას ზმებლა სტიუასთან კონტრაქტი დაასრულეს. მათ დაიწყეს ისეთი კლუბის ძებნა, სადაც ორივე მათგანი განაგრძობდა თამაშს, თუმცა მათ ეს ვერ მოახერხეს. მოგვიანებით გამოქვეყნდა რომ ისინი მოლაპარაკებას ბრასოვთან აწარმოებდნენ.

2011 წლის ოქტომბერსში, სტოჩიჩმა, რომელმაც სრულიად იცოდა ძმების შესაძლებლობები, ისინი სათამაშოდ მიოვენიში მიიწვია. არმანის ძმამ, ართავაზმა საფეხბურთო კარიერის დასრულება და ბიზნესში ჩართვა გადაწყვიტა.

## საერთაშორისო კარიერა
არმან კარამიანის დებიუტი სომხეთის ეროვნულ ნაკრებში 2000 წლის 9 იანვარს, გუატემალას წინააღმდეგ მეგობრულ შეხვედრაში შედგა (1:1). მან ნაკრების 49 თამაშში მიიღო მონაწილეობა და 5 გოლი გაინტანა. 2010 წელს მან დატოვა ეროვნული ნაკრები.

## პირადი ცხოვრება
არმანი და მისი ძმა ართავაზი ორივე ფეხბურთელები იყვნენ და თითქმის მთელი კარიერა ერთად აქვთ გატარებული.

2014 წელს ორივე მათგანმა რუმინეთის მოქალაქეობა აიღო. ისინი ცოლებთან და შვილებთან ერთად რუმინეთში ცხოვრობენ.

## რესურსები ინტერნეტში
*
*Armfootball.tripod.com
*
*

## სქოლიო
კატეგორია:დაბადებული 14 ნოემბერი
კატეგორია:დაბადებული 1979
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
გევორგ კარაპეტიანი

**გევორგ კარაპეტიანი** (; დ. 10 ივნისი, 1990, ერევანი, სომხეთი) — სომეხი ფეხბურთელი. პოზიციით ფორვარდი. მისი უკანასკნელი გუნდი არის გაერთიანებული საფეხბურთო ლიგის გუნდი „Orange County Blues FC“.

## კარიერა
### ახალგაზრდული კარიერა
2007-2008 წლებში კარაპეტიანი არარატი ერევანის რეზერვთან ერთად თამაშობდა სომხეთის პირველ ლიგაში. მან ლიგაში სულ 37 თამაში ითამაშა და 10 გოლი გაიტანა. აგრეთვე 3-ჯერ გამოჩნდა სომხეთის თასზე.

### პროფესიონალური კარიერა
2009 წელს კარაპეტიანი სათამაშოდ კლუბის პირველ გუნდში გადავიდა და აქვე თამაშობდა 2011 წლამდე. საბოლოოდ, მან კლუბში 22 თამაში ჩაატარა და 22 გოლი გაიტანა; მისი გუნდში ყოფნის პერიოდში არარატი ერევანი სომხეთის პირველ ლიგასა და სომხეთის საფეხბურთო პრემიერლიგაში ასპარეზობდა.

2016 წლის მარტში გამოცხადდა, რომ კარაპეტიანმა გაერთიანებული საფეხბურთო ლიგის კლუბ „Orange County“-სთან კონტრაქტი გააფორმა.

## საერთაშორისო კარიერა
2011-2012 წლებში კარაპეტიანი ირიცხებოდა სომხეთის ეროვნულ 21-წლამდელთა საფეხბურთო ნაკრებში. იგი ნაკრების მაისურით 2013 წლის ევროპის 21-წლამდელთა ჩემპიონატის საკვალიფიკაციო ეტაპზე ასპარეზობდა. მან სულ 6 თამაშში მიიღო მონაწილეობა. 

## მიღწევები
გევორგ კარაპეტიანს მოგებული აქვს შემდეგი ტურნირები: სომხეთის საფეხბურთო პირველი ლიგა (2010), სომხეთის საფეხბურთო პრემიერლიგა (2013-14), სომხეთის თასზე (მეორე ადგილი; 2014-15), სომხეთის სუპერთასი (2014).

## რესურსები ინტერნეტში
* FFA profile 
* 

## სქოლიო
კატეგორია:დაბადებული 10 ივნისი
კატეგორია:დაბადებული 1990
კატეგორია:სომეხი ფეხბურთელები
კატეგორია:ცოცხალი ადამიანები
კარენ დემირჭიანის მუზეუმი

**კარენ დემირჭიანის მუზეუმი** — კულტურული დაწესებულება, რომელიც მდებარეობს ერევანში, ყაზარა პარპეტის ქუჩა 7-ში.

## ისტორია
აღნიშნული მუზეუმი შეიქმნა ხანდაზმული სომეხთა 2001 წლის 9 იანვრის №9 კანონმდებლობით, საბჭოთა სომეხის პოლიტიკური და სასამართლო ხელისუფლების წარმომადგენლის, კარენ დემირჩიანის (1932-1999 წწ.)სახელზე.

აღნიშნული მუზეუმის ამოცანაა სომეხი ხალხის პატრიოტული თემით განათლება კარენ დემირჩიანის მაგალითზე. გახსნის ცერემონია და ძირითადი ექსპოზიციის გამოფენა გაიმართა, რომელიც 2007 წლის 20 აპრილის, როდესაც აღინიშნა ამ პიროვნების 75 წლის იუბილე.

მუზეუმში განთავსებულია: დოკუმენტები, ფოტომასალა, ვიდეოჩანაწერები, თანამედროვეთა მოგონებები, პირადი ნივთები, სამთავრობო ჯილდოები, სუვენირები და მოგონებები ამ ადამიანთან დაკავშირებული. მხატვრების, მეგობრების, სხვადასხვა სახელმწიფოების ხელმძღვანელების, პოლიტიკოსების მოგონებები  ხელოვნების ნიმუშები, ოლიმპიური მედლები, რომელიც საჩუქარია კარენ დემირჩიანისთვის, კარენ დემირჩიანის პირადი არქივი, რომელიც ასევე მოიცავს სამუშაო დღის წესრიგებს მისი მმართველობის პერიოდში, როგორც საბჭოთა კავშირის კომუნისტური პარტიის ცენტრალური კომიტეტის პირველი მდივნისა. ასევე მისი ვერცხლის გრაგნილი, წარწერით, კარენ დემირჩიანის 50 წლის დაბადების დღესთან დაკავშირებით, სადაც კათოლიკოსი ვაზგენ I აღწერს მის მასშტაბურ საქმიანობას.

განსაკუთრებით საინტერესოა სომეხი და რუსი მხატვრების, მეცნიერებისა და მწერლების წიგნები და ნამუშევრები.

სომხეთის კომუნისტური პარტიის ცენტრალური კომიტეტის პირველი მდივნის პირველი ისტორიული და კულტურული ღირებულება, რომელიც დროულად (1950 წელი) მომზადდა სსრკ სახალხო მხატვრის გრიგორ ხანჯიანანის პროექტის მიხედვით. სომხეთის კომუნისტური პარტიის ცენტრალური კომიტეტის დარბაზში წარმოდგენილია ავეჯი და საგნები, რომლებიც გამოიყენება კარენ დემირჩიანის და ცენტრალური კომიტეტის მდივნების მიერ, აგრეთვე კარენ დემირჩიანის სამუშაო მაგიდა იმ პერიოდისათვის, როდესაც იგი არჩეულ იქნა სომხეთის ეროვნულ ასამბლეაზე.

მუზეუმს აქვს პოლიტიკური ლიტერატურის ბიბლიოთეკა, სადაც ვიზიტორებს შეუძლიათ უშუალოდ გაეცნონ სომხეთის საბჭოთა და პოსტ-საბჭოთა პერიოდის ისტორიას.

მუზეუმი ხშირად აწყობს თემატურ გამოფენებს, მაგალითად: სომხეთში სოფლის მეურნეობის განვითარება - 1970-1990 წლებში; ერევანის მეტროს შექმნის ისტორია; ერიბუნი-ერევანის დღესასწაულის ისტორია და ა.შ., ამ გამოფენებს უდიდესი დანიშნულება აქვს. მუზეუმის საზაფხულო გალერეა განკუთვნილია დროებითი გამოფენებისა და სხვა კულტურული ღონისძიებების ორგანიზებისთვის.

მუზეუმს ასევე აქვს შეხვედრების ოთახი, სადაც ტარდება სხვადასხვა ღონისძიებები: კონფერენციები, დებატები, პრესკონფერენციები, შეხვედრები მეცნიერების, კულტურის და პოლიტიკის წარმომადგენლებთან. დემირჩიანის ოჯახი მუზეუმის საქმიანობის რეგულარული მონაწილეა, განსაკუთრებით, როგორც მუზეუმის კონსულტანტი, რიმა დემირჩიანი, კარენ დემირჩიანის საქველმოქმედო ფონდის დამფუძნებელი საბჭოს თავმჯდომარე.

## რესურსები ინტერნეტში
Мэрия Еревана. Музеи г. Еревана

კატეგორია:სომხეთის მუზეუმები
კატეგორია:2001 წელს დაარსებული მუზეუმები
კატეგორია:მუზეუმები ანბანის მიხედვით
მახიკო გონსალესი

**ხორხე ალბერტო გონსალეს ბარილიასი**  (; დ. 13 მარტი, 1958, სან-სალვადორი, სალვადორი) — სალვადორელი ფეხბურთელი. თამაშობდა თავდამსხმელის პოზიციაზე. ფეხბურთის გულშემატკივრებში უფრო ცნობილია როგორც **მახიკო გონსალესი**. 1982 წლის ესპანეთის მსოფლიო ჩემპიონატის მონაწილე სალვადორის ეროვნული ნაკრების შემადგენლობაში. ფეხბურთის ისტორიისა და სტატისტიკის საერთაშორისო ფედერაციის ვერსიით სალვადორის ყველა დროის საუკეთესო ფეხბურთელად დასახელდა.

## ადრეული წლები 
ხორხე ალბერტო გონსალეს ბარილიასი ოსკარ ერნესტო გონსალესისა და ვიქტორია ბარილიასის საშუალო შეძლების მრავალშვილიან ოჯახში, 1958 წლის 13 მარტს სან-სალვადორის აგლომერაციაში დაიბადა. მშობლების რვა შვილიდან (შვიდი ძმა და ერთი და) ხორხე ყველაზე უმცროსი იყო. ძმებს შორის ფეხბურთს პროფესიონალურ დონეზე მის გარდა მხოლოდ ერთი — მაურისიო გონსალესი () თამაშობდა.
## საკლუბო კარიერა 
საკლუბო კარიერას 1975 წელს სალვადორის პრიმერა დივიზიონის მონაწილე საფეხბურთო კლუბ „ანტელის“ შემადგენლობაში იწყებს, სადაც სალვადორის საფეხბურთო ჩემპიონატის უმაღლესი ლიგის პირველობაზე () ორი სეზონის განმავლობაში თამაშობს. 1976–1977 წლებში სან-ვისენტეს „ინდეპენდიენტეში“ აგრძელებს თამაშს. 1977–1982 წლებში სანტა-ანას „ფასის“ რიგებში გამოდის.

## სანაკრებო კარიერა 
1976–1998 წლებში სალვადორის ეროვნული ნაკრების შემადგენლობაში 62 მატჩი ითამაშა და 21 გოლი გაიტანა.

### მსოფლიო ჩემპიონატზე 
მახიკო გონსალესმა 1982 წლის მსოფლიო ჩემპიონატის სამ შეხვედრაში მიიღო მონაწილეობა.

## მიღწევები 
;  ფასი
; სალვადორის პრიმერა დივიზიონი
* ჩემპიონი: 1977–78, 1978–79, 1981, 1994–95, 1995–96
; კონკაკაფის ჩემპიონთა თასი
* თასის მფლობელი: 1979

## რესურსები ინტერნეტში
* მახიკო გონსალესი — Cadistas1910
* მახიკო გონსალესი — Cadizcf.com
* მახიკო გონსალესი — BDFutbol
* მახიკო გონსალესი — elsitiodemiscromos.com
* მახიკო გონსალესი — National-Football-Teams.com

## სქოლიო
კატეგორია:სალვადორელები
კატეგორია:დაბადებული 1958
კატეგორია:დაბადებული 13 მარტი
კატეგორია:ესპანეთის პრიმერა დივიზიონის ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:კადისის ფეხბურთელები
კატეგორია:რეალ ვალიადოლიდის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:1998 წლის კონკაკაფის ოქროს თასის ფეხბურთელები
კატეგორია:ცოცხალი ადამიანები
ვარაზდატ აროიანი

**ვარაზდატ აროიანი** (; დ. 24 აგვისტო, 1992, ერევანი, სომხეთი) — სომეხი ფეხბურთელი. პოზიციით ცენტრალური/მარცხენა მცველი. იგი ამჟამად თამაშობს რუსეთის საფეხბურთო პრემიერლიგის გუნდ ურალსა და სომხეთის ეროვნულ საფეხბურთო ნაკრებში.

## საკლუბო კარიერა
ვარაზდატ ჰაროიანი დაიბადა ერევანში. მან საფეხბურთო კარიერა დაიწყო ფეხბურთის სკოლა პიუნიკ ერევანში. 2008 წელს მან პატანში ითამაშა (სულ 18 თამაშში მიიღო მონაწილეობა).

2009 წელს შედგა მისი დებიუტი სომხეთის საფეხბურთო პრემიერლიგის გუნდ პიუნიკში; აღნიშნული შეხვედრა შედგა ერევანში, განძასარი კაპანის წინააღმდეგ. მან თამაში სათადარიგოთა სკამიდან დაიწყო, ხოლო მოედანზე 90-ე წუთზე, არტურ იედიგერიანი ჩაანაცვლა. ამ სეზონში კლუბი პიუნიკი გახდა 2009 წლის სომხეთის საფეხბურთო პრემიერლიგის ჩემპიონი. 2010 წლის დასაწყისში, აროიანი გუნდში რეგულარულად თამაშობდა; კლუბმა სეზონის ბოლოს მოიგო 2012 წლის სომხეთის საფეხბურთო პრემიერლიგა, 2010 წლის სომხეთის თასი და 2010 წლის სომხეთის სუპერთასი.

2012 წელს მარტში ცნობილი გახდა, რომ მის მიმართ ინტერესი გამოხატა გერმანულმა კლუბმა „1. FC Köln“-მა და მას ოფიციალური შემოთავაზებაც გამოუგზავნა. იგი კლუბმა სანახავად ადრევე მიიწვია; გერმანიაში აროიანი 2012 წელს ჩავიდა.

### პადიდე
2016 წლის 6 ივნისს აროიანმა 2-წლიანი კონტრაქტი გააფორმა სპარსეთის ყურის პრო ლიგის გუნდ ტრაქტორ საზისთან. თუმცა, 1 დღის შემდეგ კონტრაქტი გაუქმდა, რადგან კლუბის მხარდაჭერებმა აროიანისადმი პროტესტი გამოხატეს (მიზეზი მათსა და სომხე/აზერბაიჯანელ ხალხს შორის ეთნიკური კონფლიქტი სახელდება).

ტრაქტორ საზისთან კონტრაქტის გაუქმებიდან რამდენიმე საათის შემდეგ, იგი ირანულ, მასჰადში მდებარე კლუბში, პადიდეში ჩაირიცხა. 

### ურალი
2017 წლის 5 ივლისს, ვარაზდატ აროიანმა კონტრაქტი გააფორმა რუსეთის საფეხბურთო პრემიერლიგის გუნდ ურალთან.

## საერთაშორისო კარიერა
აროიანის სადებიუტი შეხვედრა სომხეთის ეროვნულ საფეხბურთო ნაკრებში შედგა 2011 წლის 10 აგვისტოს, ლიტვიის წინააღმდეგ გამართულ შეხვედრაში. მისი ოფიციალური დებიუტი შედგა 2013 წლის 11 იანვარს, დანიის ეროვნულ საფეხბურთო ნაკრებთან ოფიციალურ შეხვედრაში, სადაც სომხეთის ნაკრებმა მოწინააღმდეგეს ანგარიშით 4:1 სძლიეს.

## მიღწევები
ვარაზდატ აროიანს კლუბ პიუნიკში მოგებული აქვს: სომხეთის საფეხბურთო პრემიერლიგა (2009, 2010), სომხეთის თასი (2009, 2010), სომხეთის სუპერ თასი (2010,2011).

## რესურსები ინტერნეტში
* 
* Profile at ffa.am
* 
* 

## სქოლიო
კატეგორია:დაბადებული 24 აგვისტო
კატეგორია:დაბადებული 1992
კატეგორია:სომეხი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
ვალერი ალექსანიანი

**ვალერი ალექსანიანი** (; დ. 4 სექტემბერი, 1984, ერევანი, საბჭოთა კავშირი) — სომეხი ფეხბურთელი. პოზიციით ცენტრალური/მარჯვენა მცველი.

## საკლუბო კარიერა
### პიუნიკი
ალექსანიანი დაიბადა ერევანში, სომხეთის სსრ-ში. იგი ფეხბურთში, ოდნავ დაგვიანებით, 12 წლის ასაკში ჩაერთო. თავდაპირველად, მშობლები მისი ფეხბურთისადმი ინტერესის წინააღმდეგები იყვნენ. ისინი პრიორიტეტს სკოლაში სწავლას ანიჭებდნენ. ამიტომ მან ფეხბურთის ვარჯიში საიდუმლოდ დაიწყო. 12 წლის ასაკში იგი შევიდა საფეხბურთო სკოლა პიუნიკ ერევანში. 2000 წელს მან პიუნიკთან მისი პირველი კონტრაქტი გააფორმა, ხოლო 2001 წელს დაიწყო მისი საკლუბო კარიერა კლუბთან: მან პიუნიკთან ერთად სომხეთს საფეხბურთო პრემიერლიგა მოიგო: 2001, 2002, 2003, 2004, 2005 და 2006 წლებში, ხოლო 2002 და 2004 წლებში – სომხეთის თასი. მას ასევე 3-ჯერ აქვს მოგებული სომხეთის სუპერთასი (2001, 2003, 2004). 2002-2004 წლებში იგი პიუნიკის მეორე გუნდშიც თამაშობდა.

### განძასარი
2007 წლის ივნისში, პიუნიკსა და განძასარი კაპანს შორის შეთანხმებით, ალექსანიანი განძასარიში გაანათხოვრეს. გაცვლა განძასარის მთავარი მწვრთნელის, სამუელ პეტროსიანის მოთხოვნით მოხდა. 2008 წელს, ალექსანიანთან ერთად, კლუბმა სომხეთის პრემიერლიგაში მე-3 ადგილი დაიკავა. 2009 წლის ნოემბერში ალექსანიანმა კლუბთან კონტრაქტი დაასრულა. არც მოთამაშეს და არც კლუბს არ სურდა კონტრაქტის გახანგრძლივება.

### ულისი
ამის შემდეგ მას კონტრაქტი ულისმა შესთავაზა; თავდაპირველად მისმა მენეჯერმა შემოთავაზება უარყო, თუმცა შემდგომ დასთანხმდა. 2010 წლის სომხეთის პრემიერლიგის სეზონის დასრულების შემდეგ, მან კლუბთან კიდევ ერთი კონტრაქტი გააფორმა. 2011 წლის სეზონის ნახევარი მან მაღალ დონეზე ჩაატარა, ამიტომ, მას სომხეთის ნაკრებისგან მოწვევა მოუვიდა.

### სანატ ნაფტ აბადანი
ზაფხულის სატრანსფერო ზონის დროს, ულისმა ალექსანიანის გაყიდვის შემოთავაზება მიიღო. კლუბები შეთანხმდნენ და ალექსანიანი ერთწლიანი კონტრაქტით გაემგზავრა აბადანში და შეუერთდა ადგილობრივ კლუბ სანატ ნაფტის.

ვალერი ალექსანიანის სანატ ნაფტისთან კონტრი 2013 წელს დასრულდა და ამის შემდგომ იგი თავისუფალი აგენტი გახდა.

## პირადი ცხოვრება
ვალერი ალექსანიანი დაოჯახებულია; მეუღლეს სირანუში ჰქვია. მათ ჰყავთ ერთი ვაჟი, არტემი (დაბადებული 2009 წელს). ალექსანიანს თავისუფალ დროს უყვარს თევზაობა.

## რესურსები ინტერნეტში
* 
* Profile at ffa.am/en
* armfootball.tripod.com
* 
* 

## სქოლიო
კატეგორია:დაბადებული 4 სექტემბერი
კატეგორია:დაბადებული 1983
კატეგორია:სომეხი ფეხბურთელები
კატეგორია:ცოცხალი ადამიანები
კატეგორია:ერევანში დაბადებულები
ჰამლეტ მხითარიანი

**ჰამლეტ მხითარიანი** (; დ. 14 სექტემბერი, 1962, ერევანი, სომხეთის სსრ, საბჭოთა კავშირი — გ. 2 მაისი, 1996, იქვე) — საბჭოთა და სომეხი ფეხბურთელი. პოზიციით თავდამსხმელი. იგი თამაშობდა სომხეთის ეროვნულ საფეხბურთო ნაკრებში. საკლუბო კარიერის უმეტესი ნაწილი გატარებული აქვს სომხეთის საფეხბურთო პრემიერლიგის კლუბ არარატი ერევანსა და „CFA 2“-ის კლუბ 	„ASOA ვალენსე“-ში.

## საკლუბო კარიერა
ჰამლეტ მხითარიანმა პროფესიონალური ფეხბურთის თამაში 1980 წელს, კლუბ არარატი ერევანში დაიწყო. 1988 წელს იგი გადავიდა კოტაიკში, სადაც მან ნახევარი სეზონი გაატარა. 1989 წლის ივლისში სათამაშოდ გადავიდა საფრანგეთის კლუბ „ASOA ვალენსე“-ში, ფრანგი სომხების მიერ დაარსებულ კლუბში. მახარიანი ითვლება სომხეთის ერთ-ერთ პირველ ოფიციალურ უცხოელ მოთამაშედ, რომელიც წავიდა სათამაშოდ დასავლეთ, არა საბჭოთა კავშირის სამყაროში (და არა ემიგრაციაში). 

## საერთაშორისო კარიერა
სომხეთის ეროვნულ საფეხბურთო ნაკრებში ჰამლეტ მხითარიანის დებიუტი შედგა 1994 წლის 7 სექტემბერს, უეფას ეურო 1996 წლის საკვალიფიკაციო ეტაპზე გამართულ შეხვედრაში, რომლის დროსაც ლოტო პარკზე (სტადიონი) ერთმანეთს სომხეთისა და ბელგიის ეროვნული საფეხბურთო ნაკრებები დაუპირისპირდნენ; ხსენებულ თამაშში სომხეთის ანგარიშით 0:2 დამარცხდა. მისი უკანასკნელი თამაში ნაკრების მაისურით შედგა ამავე უეფას ეურო 1996-ის ეგიდით გამართულ შეხვედრაში, რომლის დროსაც რაზდანის სტადიონზე ერთმანეთს სომხეთისა და კვიპროსის ეროვნული საფეხბურთო ნაკრებები დაუპირისპირდნენ; შეხვედრა ფრედ, ანგარიშით 0:0 დასრულდა.

## პირადი ცხოვრება
ჰამლეტ მხითარიანი დაქორწინებულია მარინა ტასჩიანზე. მათ ჰყავთ ორი შვილი: ქალიშვილი სახელად მონიკა და ვაჟი სახელად ჰენრი, რომელიც ამჟამად არის იტალიური საფეხბურთო კლუბის, რომას პროფესიონალი მოთამაშე და სომხეთის ეროვნული საფეხბურთო ნაკრების წევრი. მხითარიანები ცხოვრობენ კენტრონში, ერევნის რაიონში, რაზდანის სტადიონთან ახლოს. მისი მეუღლე არის ეროვნული გუნდების განყოფილების უფროსი სომხეთის ფეხბურთის ფედერაციაში, ხოლო მათი ქალიშვილი მუშაობს უეფას შტაბბინაში. მისი ვაჟი მამის ნაკვალევს მიჰყა და გახდა პროფესიონალი ფეხბურთელი; ამჟამად იგი არის სომხეთის ეროვნული საფეხბურთო ნაკრების კაპიტანი. ვინც ორივეს, მამა და შვილის, თამაში ნახა ამბობენ რომ მათი სათამაშო სტილი ძალიან გავნან ერთმანეთს.

## რესურსები ინტერნეტში
* Career summary by KLISF
* 
* Armfootball.tripod.com
* 
* 

## სქოლიო
კატეგორია:დაბადებული 14 სექტემბერი
კატეგორია:დაბადებული 1962
კატეგორია:გარდაცვლილი 2 მაისი
კატეგორია:გარდაცვლილი 1996
კატეგორია:სომეხი ფეხბურთელები
კატეგორია:ერევანში დაბადებულები